Nr. 11091/21.06.2023
REFERAT DE APROBARE

Subsemnatul  Dincă Florin Ionuț, viceprimar al Oraşului Boldeşti – Scăeni, în calitate de consilier local, supun spre analiza și aprobarea Consiliului Local Proiectul de hotărâre privind acordarea unui mandat special viceprimarului oraşului Boldeşti-Scăeni pentru a vota aprobarea  unor documente în cadrul Adunării Generale a Asociaţiei de Dezvoltare Intercomunitară „Parteneriatul pentru Managementul Apei-Prahova”.
În baza OUG nr. 57/2019, privind Codul administrativ, cu modificările şi completările ulterioare, şi ale Statutului Asociaţiei de Dezvoltare Intercomunitară  „Parteneriatul pentru Managementul Apei-Prahova,  vă prezint următoarele:
 Prin Hotărârea Consiliului Local al oraşului Boldeşti-Scăeni nr. 140/30.08.2022 s-a 

aprobat asocierea oraşului Boldeşti-Scăeni cu Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară  „Parteneriatul pentru Managementul Apei-Prahova”;

 Prin Dispoziţia primarului nr. 851/14.11.2022 mi s-a delegat calitatea de reprezentant al oraşului Boldeşti-Scăeni în Adunarea Generală a Asociaţiei de Dezvoltare Intercomunitară „Parteneriatul pentru Managementul Apei-Prahova;

Prin adresa nr. 1669/6.06.2023 Asociaţia de Dezvoltare Intercomunitară „Parteneriatul pentru Managementul Apei-Prahova” notifică autoritatea publică locală că trebuie adoptată o hotărâre de consiliu local prin care se acordă mandat special reprezentantului oraşului în AGA, pentru a vota:

-  actualizarea Contractului de delegare de gestiune prin concesiune a serviciului public de apă şi canalizare, nr. 116/9.07.2009;

-
actualizarea regulamentului serviciului public  de apă şi canalizare;

-
caietul de sarcini al serviciului public de apă şi canalizare;

-
strategia de dezvoltare a serviciului public de apă şi canalizare 
Pentru a vota cele mai sus menţionate, conform Statutului asociaţiei, reprezentanții asociaților în Adunarea Generală au nevoie de un mandat special, prealabil, din partea unităților administrativ teritoriale pe care le reprezintă.
Față de cele mai sus prezentate, solicit acordarea unui mandat special pentru a vota în cadrul Adunării Generale documentele sus menţionate.
Viceprimar,
în calitate de consilier local
DINCĂ FLORIN IONUȚ
Consiliului Local al Oraşului Boldeşti – Scăeni
